Það fer vel á því að nýútnefndir keilarar árins 2013 tróni efstir á listanum yfir meðaltalshæstu spilarana nú þegar síðasti mánuður ársins rennur upp . Hafþór Harðarson ÍR er með hæsta meðaltalið af virkum spilurum hér með 213 pinna að meðaltali í leik og einnig má geta þess að mánaðarmeðaltalið hans er 229 . Guðný Gunnarsdóttir ÍR er efst á listanum yfir hæsta meðaltal kvenna með 190 pinna að meðaltali í leik og hækkar sig um 7 pinna milli mánaða . Magnús Magnússon ÍR kemur næstur á listanum yfir karlana með 210 að meðaltali í leik og Arnar Sæbergsson ÍR er þriðji með 207 að meðaltali . Hjá konunum kemur Dagný Edda Þórisdóttir KFR önnur með 189 að meðaltali og síðan er Ástrós Pétursdóttir ÍR með 187 pinna að meðaltali í leik . Til meðaltals teljast síðustu 100 leikir fyrir mánaðamót fyrir útreikning meðaltals . Einnig eru birt mánaðar - , vetrar - og ársmeðaltöl keppanda . . Vetrarmeðaltal er reiknað útfrá leikjum á tímabilinu 1. júní til 31. maí . Þá kemur einnig fram hve langt er síðan síðasti leikur leikmanns sem taldi til meðaltals var leikinn , í dálkinum „ Óvirkir mán. “ Hægt er að skoða þróun meðaltals og hvaða leikir teljast til síðustu 100 leikja undir Tölfræði og leikmenn